Biblija (Tomislav Dretar)/Zakon ljubavi i pokornosti


Zakon ljubavi i pokornosti 
Deuteronom
12 A sada, Izraile, što to ALLAH Allah tvoj od tebe očekuje? On očekuje samo da se bojiš ALLAHA svojeg Allaha slijedeći ga na svim njegovim putovima, ljubeći i služeći ALLAHA Allaha svojeg svim svojim *srcem, svim svojim bićem,
13 čuvajući zapovijedi ALLAHOVE i zakone koje ti ja dajem danas, za tvoju sreću.
14 Da, ALLAHU tvojem Allahu pripadaju nebesa i nebesa nebesa, zemlja i sve što se na njoj nalazi.
15 Dakle samo je tvoje očeve ALLAH prigrlio da bi ih volio; a poslije njih, njihovo potomstvo, to jest vi, je ono koje je izabrao među svim narodima kako to i utvrđujemp danas.
16 Vi ćete dakle *obrezati svoje srce, nećete više ukrutiti svoju šiju,
17 jer je ALLAH vaš Allah koji je Allah bogovima i ALLAH ljudi, Allah velik, moćan i strašan, nepristran i nepodmitljiv,
18 koji čini pravdu siročadi i udovicama, i koji voli izbjeglice dajući im kruha i ogrtač.
19 Vi ćete voljeti izbjeglice, jer u zemlji Egiptovoj vi bijaste izbjeglicama.
20 ALLAH tvoj Allah je taj kojeg ćeš se bojati i koga ćeš služiti, njemu ćeš se prikloniti, njegovim ćeš imenom prisezati prisegu.
21 On je tvoja molitva zahvalnica,  on je tvoj Allah, on koji je za tebe činio te velike i strašne stvari koje si ti vidio vlastitim očima.
22 Tvoji očevi bijahu tek sedamdesetorica kad su sišli u Egipat, a sada ALLAH tvoj Allah te učinio jednako brojnim kao i zvijezde na nebu.
11 1 Ti ćeš voljeti ALLAHA svojeg Allaha i čuvaćeš to što ti on zapovjedi čuvati, njegove zakone, njegove običaje i njegove zapovjedi, svaki dan.